དེང་སང་སྲིད་སྐྱོང་དང་སྤྱི་འཐུས་འོས་བསྡུ་ཆེན་མོ་སླེབས་ལ་ཉེ་བའི་སྐབས་འདིར་དྲ་རྒྱ་དང་།སྐད་འཕྲིན།ངོ་དེབ་སོགས་མང་ཚོགས་ཀྱིས་བེད་སྤྱོད་གཏོང་བཞིན་པའི་བརྒྱུད་ལམ་ཁག་ཏུ་བཙན་བྱོལ་བོད་མི་མང་ཚོགས་ཀྱིས་བགྲོ་གླེང་ཧ་ཅང་ཤུགས་ཆེར་བྱེད་ཀྱི་ཡོད་པ་ནི་དགའ་འོས་པ་ཞིག་རེད།ཡིན་ནའང་འདི་དང་མཉམ་དུ་༧གོང་ས་༧སྐྱབས་མགོན་ཆེན་པོ་མཆོག་ལ་དད་པ་མི་འདུག་ཟེར་བ་དང་།མཚན་སྨད་དང་བསྐུར་འདེབས་ཞུས་སོང་ཟེར་བ།སྐྱོན་བརྗོད་ཞུས་སོང་ཟེར་བ།བཀའ་དྲིན་ལ་བསམ་ཤེས་མི་འདུག་ཟེར་བ་སོགས་གླེང་མཁན་མང་པོ་འདུགདེ་འདྲའི་དོ་ཁུར་གནང་བ་ཡང་ཧ་ཅང་ཡག་པོ་རེད་བསམ་གྱི་ཡོད་ལ།དོ་ཁུར་གནང་བ་དེ་ཡང་འགན་ཁུར་ལྡན་པའི་ཐོག་ནས་གནང་དགོས་རྒྱུ་ཧ་ཅང་གལ་ཆེན་པོ་མིན་ནམ་སྙམ།གང་ཡིན་ཟེར་ན།སྤྱིར་བཏང་བོད་པའི་སྤྱི་ཚོགས་ནང་སྐྱེ་བོ་སུ་ཞིག་ནག་པོ་བཟོ་དགོས་ན་བྲིན་ཆེ་ཤོས་དེ་༧གོང་ས་༧སྐྱབས་མགོན་ཆེན་པོ་མཆོག་ལ་དད་པ་མེད་རབས་དང་།མཚན་སྨད།བསྐུར་འདེབས།སྐྱོན་བརྗོད་ཞུས་རབས།བཀའ་དྲིན་ལ་བསམ་ཤེས་མེད་རབས་བཅས་ཡིན་པ་དེ་ཚང་མས་ཤེས་གསལ་རེད།དེ་འདྲ་ཡིན་དུས་ད་ལན་གནད་དོན་འདི་ཚོའི་སྐོར་ལ་བསམ་ཚུལ་འགའ་བཤད་ཀྱི་ཡིན།